《过铁佛寺怀古》
清代·黄标

为探幽意过西郭，古寺曾闻此地偏。黄叶路深埋断碣，黑云兵尽散荒烟。

当年淮右雄藩镇，今日吴宫拱墓田。凭眺不堪惆怅处，半林疏影石坛边。

作者简介：清广东潮州人，字殿豪。由行伍拔补千总。嘉庆间以缉捕功，累擢至广东左翼镇总兵。善泅水，又能测风雨。著《测天赋》及《海疆理道图》，对东南水道浅深险易之处，了如指掌。后坐攻海盗师久无功夺职留任。未几卒，年六十二。